kardosdrur/scandi-wiki huggingface dataset:
Øcity Bypark

Øcity Bypark er en park i Ørestad på ca. 7 hektar.

I modsætning til den omgivende funktionalisme er parken præget af runde og organiske former, bl.a. ved at man har valgt at etablere 8 store og 10-12 mindre "øer", hvoraf de største er op til 2 meter høje. Hver af de større øer har egne navne som passer til netop denne ø's formål. F.eks. kan børn på Familieøen lære at køre på cykel.

Bag udformningen står arkitektfirmaet Mutopia i samarbejde med GHB Landskab.

Parken åbnede officielt d. 20. juni 2008.

Kilde
 Berlingske Tidene, d. 20. juli (2008): Boligen.

Parker i København
Ørestad
Nathaniel Branden

Nathaniel Branden (født Nathan Blumenthal 9. april 1930 i Brampton, Ontario, Canada. død 3. december 2014) er psykoterapeut og forfatter, i dag bedst kendt for sit arbejde indenfor selvværdets psykologi.

Psykologer fra Canada
Faglitterære forfattere fra Canada
Georges Passerieu

Georges Passerieu (18. november 1885 i London – 5. maj 1928 i Peray) var en fransk cykelrytter. Han nåede podiet i Tour de France to gange og vandt desuden Paris-Roubaix og Paris-Tours.

Væsentlige resultater

Tour de France 
 Tour de France 1906: 2. plads, 2 etapesejre
 Tour de France 1907: 4. plads, 2 etapesejre
 Tour de France 1908: 3. plads, 3 etapesejre

Øvrige sejre 
 1907: Paris-Roubaix, Paris-Tours
 1909: Paris-Dijon

Eksterne henvisninger 

Mandlige cykelryttere fra Frankrig
Winzer (Niederbayern)

Winzer er en købstad i Landkreis Deggendorf i Regierungsbezirk Niederbayern i den tyske delstat Bayern, med knap 3.900 indbyggere. Winzer ligger ved Donaufloden.
Stengård Kirke

Stengård Kirke ligger i Gladsaxe Kommune nord for København. Kirken er tegnet af arkitekterne Rolf Graae og Wilhelm Wohlert.

Eksterne kilder/henvisninger 

 
 Stengård Kirke hos KortTilKirken.dk

Kirker i Gladsaxe Kommune
Kirker i Helsingør Stift
Kirker i Københavns Amt
Jordebog

En jordebog er en fortegnelse over de ejendomme, der hører til et gods eller en ejer.

Jordebøgers indhold 

Jordebøger kan være uens indrettet fra gods til gods, men er i hovedreglen opbygget således:
 landsby for landsby angives
 de under godset hørende fæstegårde og -huse med angivelse af
 aktuel(le) bruger(e) (eller om ejendommen er ubesat – "ødegård")
 værdiansættelse i hartkorn og
 landgildeafgifter (rug, byg, havre, smør, får, gæs, høns, æg osv.).

Studiet af jordebøger 

Jordebøger spiller en stor rolle for demografiske, godshistoriske, egnshistoriske, landbrugshistoriske og slægtshistoriske studier.

Danmark

Eksempler på jordebøger 
De ældste jordebøger:
 Ribe kapitels jordebog ca. 1260-1320, også kendt som Ribe Oldemoder
 Århus Kannikebords Jordebog ca. 1315, den ældste del af Roskildebispens jordebog
 Roskildebispens Jordebog ca. 1380
De ret enestående og enkeltstående kongelige jordebøger:
 Kong Valdemars Jordebog ca. 1231, også kendt under det latinske navn Liber Census Daniæ (). Optegner Valdemar Sejrs gods i det nuværende Danmark, Skåne, Halland og Blekinge samt flere andre områder.

Nyere jordebøger 
 Elline Gøyes jordebog, 1552

England 
Domesday Book () ca. 1086, mindre kendt som Winchester-bogen (). Optegner normanner-kongen Wilhelm Erobrerens gods i England.

Norge 
Også i Norge var jordebøger i tidligere tid stærkt i brug og kaldtes her fra først af jordeskråer. Det ældste opbevarede fragment af en sådan er fra ca. 1200 og oplyser om det gods, der tillå en vis kirke i Nidaros. Overhovedet var det de gejstlige stiftelser, bispestolene, kapitlerne, klostrene, som, følgende udlandets eksempel, først anvendte jordebøger. Af de til nutiden opbevarede er de bekendteste: Codex diplom. Munkalivensis fra 1427, tilhørende et bergensk kloster, og ærkebiskop Aslak Bolt’s Jordebog, fra ca. 1440, tilhørende ærkebispesædet i Nidaros.

Noter

Litteratur 
 Karl-Erik Frandsen: "1536-ca. 1720" i: Claus Bjørn (red): Det danske landbrugs historie II: 1536-1810; Landbohistorisk Selskab; Odense 1988; 
 Skrifter udgivet af Jysk Selskab for Historie, Sprog og Litteratur, nr. 5: Aksel Lassen: "Skæbneåret 1659. Hungersnød og pest over Sydvestdanmark"; Universitetsforlaget i Aarhus 1958;

Se også 
 Matrikel

Forvaltningsakter
Paolo Nutini

Paolo Nutini (født 9. januar 1987 i Paisley) er skotsk sanger/sangskriver. Hans far er af italiensk afstamning, fra byen Barga i Toscana, men familien har boet i Skotland i fire generationer. Hans mor er fra Glasgow.

Familien har i årtier ejet en fish & chips forretning, men Paolos interesse for musik trak ham tidligt i en anden retning. Allerede som 16-årig flyttede han til London, hvor han optrådte regelmæssigt på diverse klubber, og i maj 2005 – kort efter hans 18-års fødselsdag – skrev han kontrakt med Atlantic Records. Hans første single, These Streets, blev udgivet i maj 2006 og blev i juli 2006 fulgt op af Last Request, som nåede en femteplads på den britiske hitliste (UK singles chart).

Hans debutalbum, These streets, blev udgivet den 17. juli 2006 og blev med det samme nummer tre på den britiske hitliste (UK album chart). Albummet indbragte Nutini en guldplade efter mindre end to uger og blev blot fire uger senere et platinalbum. Hans andet album, Sunny Side Up blev udgivet den 29. maj 2009.

Paolo Nutini var blandt de optrædende på Live Earth koncerten på Wembley i juli 2007. Den 17. september 2007 optrådte han i The Tonight Show med Jay Leno.

Diskografi 

 These Streets (2006)
 Sunny Side Up (2009)
 Caustic Love (2014)

Hæder

Referencer

Eksterne henvisninger 

 Officiel hjemmeside: Paolo Nutini

Personer fra Paisley
Musikere fra Skotland
Guitarister fra Storbritannien
Estlandssvensk

Estlandssvensk (, ) var de svenske dialekter blandt estlandssvenskerne i de tidligere svensksprogede byer på Ormsö, Lilla og Stora Rågö, Nuckö, Nargö, Odensholm, Runö i Rigabugten samt i enkelte egne på Dagö. De estlandssvenske varianter tilhører i lighed med de svenske dialekter i Finland de østsvenske mål og kendetegnes, ligesom dialekterne i det finske Österbotten og sproget på Gotland, ved bevarelsen af de såkaldte "vestnordiske" diftonger, der forekommer i Nordens vestlige og østlige udkantsområder.

Estlandssvensk er omkring år 2000 uddøende, men tales endnu af enkelte ældre mennesker, først og fremmest i Sverige.

Til de oldnordiske diftonger i fx steinn, ey og lauss (dansk sten, ø og løs med monoftong) svarer estlandssvensk /stain/ eller /stäin/, /ai/ eller /äi/ og /läus/. Der er således sammenfald mellem de to første diftonger (hvilket i øvrigt har en parallel i estisk sproghistorie, sammenlign finsk löyly "damp i sauna" med estisk leil). I Österbotten fås endnu /stäin/, /öi/ og /löus/, på Gotland /stain/, /åi/ og /laus/.

Estlandssvensk har ligesom sprogformen på Gotland, men i modsætning til det øvrige svensk og norsk ikke fremskydning ("palatalisering") af /g/ og /k/ foran fortungevokaler, f.eks. gick /gik:/, kind /kind/. Udtalen minder altså her om den danske.

Endvidere bliver oldnordisk /þ/ altid til /t/; det øvrige fastlandsnordisk har også normalt /t/, men dog /d/ i en række hyppige ord, fx du, dem; her har estlandssvensk (og Österbotten-mål) /tʉ:/, /täim/.

Eksempel på Estlandssvensk (nuckömål) 
Stick tälknin i stolpan o hälvtor stolpan topa kalkan, säte Halmen o Hälma färe kalkan o ker te Nuckö toka. (estlandssvensk)

Stick täljkniven i stolpen och vält stolpen på kälken, sätt Hjälmen och Hjälma för kälken och kör till Nuckö. (rigssvensk)

Eksterne links 
Den Andra Stranden (med sprogprøver på estlandssvensk) 

Svensk sprog
Dialekter
Svensk
DMDK

DMDK er en hyldestplade til bandet Depeche Mode, indspillet af en række nyere danske bands. Pladen udsendtes den 27. februar 2006, 2 dage efter Depeche Modes seneste optræden på dansk grund. Blandt bidragsyderne til albummet er Moi Caprice med Any Second Now, Tiger Baby med Strangelove, samt Sterling og Mikael Simpson, som har oversat sangene "New Life" og "It Doesn't Matter Two" til dansk.

Album fra 2006
Clara

Clara eller Klara er et latinsk pigenavn. Det er en hunkønsform af ordet clarus, som betyder "klar, tydelig". Det betyder også "lys/lyset" på spansk. I Danmark har Clara navnedag den 12. august.

Kendte med navnet 
Clara Hammerich, dansk forfatter og oversætter.
Clara Tauson, dansk tennisspiller.
Clara Toft Simonsen, dansk sanger, som bruger kunstnavn Clara.
Clara Pontoppidan, dansk skuespiller.
Clara Østø, dansk skuespiller.

Stednavne 
 Clara, Pyrénées-Orientales - en by i Frankrig

Flere byer i Irland og USA har navnet Clara (se: :en:Clara)

 Asteroiden 642 Clara

Pigenavne
Adrian (drengenavn)

Navnet Adrian er et drengenavn, og det stammer fra den romerske by Adria, som også har lagt navn til Adriaterhavet.

Kendte personer med navnet 
 Adrian – en romersk soldat, som blev omvendt af kristne martyrers gode eksempel.
 Adrian Adrianszen – bygmester.
 Adrian Belew – amerikansk musiker
 Adrian Cann – canadisk fodboldspiller
 Adrian Grenier – amerikansk skuespiller
 Adrian Lloyd Hughes – dansk journalist
 Adrian Jackson – britisk musiker
 Adrian Mutu – rumænsk fodboldspiller
 Adrián (fodboldspiller) – spansk fodboldspiller

Drengenavne
Merche Romero

Merche Romero Gomes (født Mercé Romero Gomes 27. november 1976 i Andorra la Vella i Andorra) er en portugisisk model og tv-vært.

Biografi 
Merche er både af spansk og portugisisk afstamning, men hun blev født i Andorra og bor og arbejder for det meste i Portugal. Hun er nok mest kendt for at have været kæreste med Manchester United-stjernen Cristiano Ronaldo. Han var 9 år yngre end hende, som gjorde at mange Ronaldo-fans lavede anti-Merche-hjemmesider.

Personlige liv 
Merche var bundet to Cristiano Ronaldo. Der blev tit taget billeder af de to når de var på ferie og andre steder. Det kunne Merche ikke lide. Hun spurgte derfor Cristiano om han ikke kunne fortælle folk om hans forhold med hende og deres private liv. Ronaldo fik aldrig sagt noget til fansne eller journalisterne.
Den 20. september 2006, erklærede Merche deres forhold til ende, da hun blev interviewet af det portugisiske fjernsynsprogram Só Visto!: "Cristiano og jeg er ikke længere sammen."

Karriere 
Da Merche was 15, deltog hun i en skønhedskonkurrence i hendes hjemland, Andorra, hvor hun blev nummer 2. Da Merche begyndte at date Cristiano Ronaldo var hun vært for Portugal no Coração (I Portugals hjerte) på RTP, en portugisisk kanal.

Merche's ældre bror Óscar Romero (skuespiller/sanger/tv-vært) arbejder også i Portugal.

Referencer

Eksterne henvisninger 
 RTP
 Merche Romero Profile
 

Personer fra Andorra
Modeller fra Portugal
Skønhedskonkurrencedeltagere
Engel (Det Gyldne Kompas)

En engel er et fiktivt væsen i Philip Pullmans trilogi om Det gyldne kompas. 

Den første, ældste og mest vigtig engel var Autoriteten, der blev tilbedt som en gud. På siderne 31-32 i kapitel 2 i Ravkikkerten, fortæller englen Balthamos Will Parry: 

Autoriteten, Gud, Skaberen, Herren, Jehova, Yahweh, El, Adonai, Konge, Fader, den Almægtige – de var alle navne, han gav sig selv. Han blev aldrig skaberen. Han var en engel som os – den første engel, det er sandt, den mest kraftfulde, men han blev dannet af "Støv" som vi er og "Støv" er kun et navn for, hvad der sker, når mørkt stof begynder at forstå sig selv. Mørkt stof elsker mørkt stof. Det forsøger at finde ud af mere om sig selv og hvordan "Støv" er dannet. Den første engle kondenserede ud af "Støv" og Autoriteten var den første af dem alle. Han fortalte dem, der kom efter ham, at han havde skabt dem, men det var en løgn.

De faldne engle der i første krig kæmpede mod Autoriteten (dvs. Adam og Eva) blev det, der nu er kendt som "Støv", kilden til en persons daimon energi. Selv i universer uden fysiske daimoner, var menneskenes sjæle i virkeligheden faldne sjæle. Alethiometret var en opfindelse som kunne fortælle sandheden og tale med englene, ligesom Mary Malones mørkt stofs-maskine. Englene kan ikke ses med det blotte øje om dagen og kun deres skikkelse er synlig om natten. Også engle længes efter krop, noget som Mrs. Coulter bruger til sin fordel i Ravkikkerten.

Det Gyldne Kompas
Nepals præsidenter

Nepals præsident (formelt Præsidenten for Den føderale demokratiske republik Nepal (, Nēpālakō rāṣṭrapati) er Nepals statsoverhovede og formelt øverstbefalende for Nepals væbnede styrker.

Embedet blev etableret den 28. maj 2008, da et nyvalgt forfatningsgivende parlament med overvældende majoritet besluttede af afskaffe monarkiet og udråbe Nepal til en republik. Præsidentembedet blev besat første gang den 21. juli 2008, da Ram Baran Yadav blev indsat som præsident. Den nuværende præsident (2019) er Bidhya Devi Bhandari, der blev valgt i oktober 2015. Hun er det første kvindelige nepalesiske statsoverhoved.

Valg og beføjelser
Præsidenten vælges af et valgmandskollegium bestående af medlemmerne af Nepals parlament og af medlemmerne af Nepals provinsforsamling.

Den kandidat, der får flest stemmer, er valgt. Har ingen kandidat opnået absolut flertal i første valgrunde, afholdes en anden valgrunde med deltagelse af de to kandidater, der opnåede flest stemmer i første runde.

Valgperiode
Præsidenten vælges for en periode på fem år. En præsident kan højst sidde i to perioder.

Beføjelser
Præsidentens beføjelser er næsten alene ceremonielle. Ifølge forfatningen er præsidentens primære opgave at sikre overholdelsen af Nepals forfatning. I henhold til Nepals forfatning er den udøvende magt ikke placeret hos præsidenten, men derimod i Nepals ministerråd, der ledes af premierministeren.

Liste over præsidenter

Referencer

Se også 
 Nepals premierministre
 Nepals konger

Eksterne henvisninger 
 www.presidentofnepal.gov.np
 Nepals forfatning 

 
Præsidenter
Lister over præsidenter
Huahine

Huahine (fransk île Huahine) er en ø i Fransk Polynesien i Stillehavet. Øen tilhører øgruppen Selskabsøerne og ligger ca. 70 km nordøst for hovedøen Tahiti. Der bor ca. 6000 indbyggere på øen, heraf ca. 1200 personer i øens største by Fare. Huahine har en lille lufthavn som blev åbnet i 1971.

Økonomi 
Indtægter kommer hovedsagelig fra turisme og landbrug såsom dyrkning af ananas, meloner, citrusfrugter, grapefrugt og vanilje.

Geografi 
Huahine har et areal på ca. 74 km² og består faktisk af to øer, Huahine Nui (store Huahine) mod nord og Huahine Iti (lille Huahine) mod syd som er omkranset af et undersøisk koralrev. Øens højeste punkt er den slukkede vulkan Mont Turi på 669 m som ligger på Huahine Nui og på Huahine Iti ligger Mount Pohuerahi på 462 m.

Historie 
Huahine menes at være blevet befolket af polynesiere omkring 900-talet og der findes stadig ruiner nord for Fare som menes at stamme fra denne periode. James Cook besøgte som den første eurpæer øen i 1769, dog uden af blive varmt modtaget af den lokale befolkning. Han besøgte yderligere øen to gange i hhv. 1774 og 1777. I 1903 blev Huahine indlemmet i Établissements Français de l'Océanie (Fransk Oceanien).

Eksterne henvisninger

Kilder 

Øer i Frankrig
Fransk Polynesien
Parmanand Jha

Parmanand Jha (nepalesisk: परमानन्द झा, født 1944) er en nepalesisk politiker og jurist, der var vicepræsident i Nepal fra 2008 til 2015. Han var tidligere midlertidig dommer ved Nepals højesteret.

Han er født og opvokset i Darbhanga i Mithila i Bihar, Britisk Indien, af nepalesiske forældre. Jha har boet i landsbyen Mauwaha i Saptari District i den sydøstlige del af Nepal. 

Jha gik ind i politik i december 2007 som medlem af Terai-partiet Madhesi Jana Adhikar Forum, der er det fjerdestørste parti i Nepals parlament med 52 mandater ud af i alt 601.

Se også 
 Nepals præsidenter

Referencer 

Politikere fra Nepal
Klippegast

En klippegast er en et fiktivt væsen i Philip Pullmans trilogi om Det gyldne kompas. 

Klippegaster er den mest fremtrædende gast i bøgerne, dens eneste relaterede art er nat-gaster; rastløse spøgelser, en slags personificering af mareridt. 

Da mange af karakterne i bøgerne er vokset op i samme verden som gasterne, har de også mødt dem før; de ved hvad det er for nogle væsener og eftersom ingen karakterer på noget tidspunkt forklarer dem, kan man kun gætte.

De kan flyve og de er dødelige. Lee Scoresby, der hader at dræbe alle levende skabninger, bærer tilsyneladende ingen nag over at dræbe disse monstre. De er savlende og nyder at dræbe. I teateropsætninger er de afbilledet som hætteklædte og tildækkede, men i bogen er beskrevet med flade hoveder, store svulmende øjne og en stor frø-lignende mund. De skulle også stinke helt forfærdeligt. 

Klippegasterne kan tale, men fører ingen samtale med nogen af karakterne. De bliver hørt 2 gange: engang mens de flyver opppe i luften og den anden gang taler de indbyrdes, mens de slagter og spiser en ræv. De er ved deres første optræden, et af de magiske væsener i en af verdnerne Det Gyldne Kompas og derefter spreder sig derefter til andre verdner. Når den store krig begynder, ved man ikke hvem af parterne klippegasterne holder med, kun at de bare venter på et festmåltid efter krigen. 

Det Gyldne Kompas
Fiktive dyr
Gallivespianer

Gallivespianere er et fiktivt folk i Philip Pullmans trilogi om Det gyldne kompas. Gallivespianere er en menneskelignende race fra et parallelt univers til vores og de bliver præsenteret i serien tredje del. De er meget små, ikke større end en mands håndsbredde. Som et forsvar for deres størrelse, har de sporer på bagsiden af deres hæle, der kan levere et giftstof, der i værste fald kan dræbe og mindst lamme eller give intens smerte. Denne gift skal have tid til at blive lavet inde i Gallivespianeren, så det bruges ikke så ofte. 

I Gallivespianernes univers, tjener de "store folk" (mennesker) Autoriteten og har gennem hele historien prøvet at tilintetgøre det "lille folk" (Gallivespianerne) i den tro, at de var dæmoniske. På grund af dette, har næsten alle Gallivespianere allieret sig med Lord Asriel i kampen mod Autoriteten og på grund af deres størrelse og fingerfærdighed med værktøj, er de i stand til at lave maskiner der kan give konstant kommunikation, der dog bliver mest brugt af spioner. Gallivespianere er stolte og arrogante af natur, som kompenserer for deres størrelse med deres massive egoer. De har det med at være lidt mistænksomme og de er gode spioner, kun på grund af deres størrelse.

Gallivespianerne bruger forskellige omhyggelig-avlede arter af guldsmede til transport. De tager arternes larver hovedsaglig med til deres klaner, som hurtigt vokser til en voksen guldsmed. Når guldsmeden møder sin rytter, vil den være lydig til sin død. Gallivespianere har selv en meget kort levetid og lever ikke mere end 10 år, hvis de er raske og sunde. 

I Ravkikkerten, er de mest sete Gallivespianere, spionerne Chevalier Tialys og Lady Salmakia. De bliver oprindelig sendt for at beskytte og vejlede Lyra og Will hen til Lord Asriel, men Lyra og Will har deres egne planer, og spionerne er magteløse overfor børnene, så længe Will har "Skyggernes kniv". Spionerne og børnene bliver dog til sidst venner og hjælper Will og Lyra på deres rejse. De eneste 2 navngivne Gallivespianere, der ellers bliver nævnt i bogen, er Lord Roke, der bestemmer over spionerne fra Lord Asriels tårn, der er den centrale fæstning for oprøret, og Madame Oxentiel, der overtager styringen efter Lord Rokes død.

Kilder    
Navnet Gallivespianer menes at være afledt af galde hveps og ordet Vespa, hvilket er latinsk for hveps. Dette væsen er en rund, skinnende og ofte farvet puppe i et træ ved Det Røde Hav i Mellemøsten. Selvom der er andre forklaringer, bliver dette objekt kaldet "Sodoms æble" i litteratære skrifter. Det ser ud til at være med en smuel sarkastme at Pullman har valgt dette navn til folket. 
 
Det Gyldne Kompas
Viñales

Viñales er en cubansk kommune i Pinar Del Rio provinsen. Byen ligger midt i Viñalesdalen, som er et UNESCO Verdensarvsområde på grund af de limstensbjerge, mogotes, som dominerer området.

Historie 

Før den europæisk løsning, var området et hjemsted en befolkning fuld af bortløbne slaver.

Området blev koloniseret i begyndelsen af 1800-tallet ved at tobaksproducenter fra De Kanariske Øer, der bosatte sig i Vuelta Abajos region .

Eksterne henvisninger 
 Viñales på cubas statistiske kontor

Referencer 

Byer på Cuba
The Castaways (band)

The Castaways var et amerikansk "garage rock band" fra "the Twin Cities" i Minnesota. Deres første og eneste hit-single, "Liar Liar", var skrevet af lederen af banded, James Donna, og af Denny Craswell. Den blev produceret af Timothy D. Kehr og singlen opnåede en placering som nr. 12 i "the Billboard Hot 100 chart" i 1965. "Liar Liar" optræder i filmen Good Morning, Vietnam og Lock, Stock and Two Smoking Barrels. The Castaways kan ses optræde i "Liar, Liar" i strandfilmen fra 1967 It's a Bikini World.

Eksterne henvisninger 
 Officiel hjemmeside

Rockgrupper fra USA
The Castaways

The Castaways har flere betydninger:

 The Castaways (band) – et amerikansk band.
 De Strandede (Lost) – en fiktiv gruppe i dramaserien Lost.
 The Castaways (film fra 1910) – en amerikansk stumfilm fra 1910 af Sidney Olcott
Super Mario 64 DS

er et platformspil udviklet af Nintendo EAD og udgivet af Nintendo til Nintendo DS. Spillet er en forbedret udgave af det kritikerroste Nintendo 64-spil Super Mario 64, som blev lanceret i 1996. Super Mario 64 DS blev udgivet i Nordamerika 21. november 2004, i Japan 2. december 2004 og i Europa 11. marts 2005 som en af lanceringstitlerne til den håndholdte spilkonsol Nintendo DS.

Referencer

Eksterne henvisninger 
 Anmeldelse og analyse af spillet, blandt andet, hvordan det udskiller sig fra Super Mario 64
 Fakta og forhåndsvisning af Super Mario DS 

Computerspil fra 2004
64 DS
Nintendo-spil
Platformspil
Nintendo DS-spil
Holger Julius Frederik Knud Lavard Josef Rosenkrantz

Holger Julius Frederik Knud Lavard Josef lensbaron Rosenkrantz (9. december 1902 på Rosenholm – 26. oktober 1975 i Hornslet) var en dansk lensbaron, malteserridder og besidder af Rosenholm Slot. Han var næstældste søn af lensbaron Hans Carl Oluf Rosenkrantz og lensbaronesse Christiane (f. komtesse Wedell-Wedellsborg). 

Holger Rosenkrantz overtog Rosenholm ved faderens død, da hans ældre broder Jørgen grundet sygdom ikke ønskede at føre slægtsbesiddelsen videre. Grundet komplicerede arveforhold efter lensafløsningen samt de dårlige økonomiske konjunkturer i 1930'erne generelt, viste det sig dog hurtigt, at Holger ikke kunne holde bevare den gamle slægtsgård samlet. Avlsgården, godset og skovene omkring Rosenholm blev afhændet. Holgers moder Christiane valgte dog at støtte sin søn økonomisk, så selve slottet med parken kunne forblive i slægtens eje. Holger Rosenkrantz blev nu leder af en turistvirksomhed, hvor han ofte selv var rundviser for de mange turister, som besøgte hans herregård i sommermånederne. 

Holger Rosenkrantz var 23. oktober 1937 blevet gift med den svenske Carin Ljunglöf, der efter Holgers død i 1975 videreførte driften af slottet. 

Holger Julius Frederik Knud Lavard Josef
Lensbaroner fra Danmark
Godsejere fra Danmark
Danskere i 1900-tallet
Dania Kollegiet

Dania Kollegiet er et kollegium beliggende i det nordlige Aarhus tæt på uddannelsesinstitutionerne Aarhus Universitet, Handelshøjskolen og IT-byen i Katrinebjerg samt indkøbscentret Storcenter Nord. Kollegiet har taget navn efter den fabrik, der tidligere lå på grunden. Kollegiet er bygget i tre etaper hvoraf det første stod færdigt i 1996. Kollegiet består af 252 lejemål hvoraf de 125 er et-værelseslejligheder og de 127 er to-værelseslejligheder. Tildelingen af lejligheder sker gennem Kollegiekontoret.

Faciliteter 
Kollegiet har et fællesrum, et fitnessrum, en TV-stue, to betalingsvaskerier samt grønne arealer.

Busforbindelser 

Kollegiet har den nærliggende busforbindelse , som kører via Paludan-Müllers Vej ned mod Midtbyen, samt ligger tæt ved den tværgående busforbindelse , som kører på Ringgaden.

Eksterne henvisninger 

 Dania Kollegiets hjemmeside
 Dania Kollegiet beskrevet på www.kollegie8000.dk 

Kollegier i Aarhus